
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1225 

20 Μαίου 2013 


ΑΠΟΦΑΣΕΙ Σ 

Αριθμ. 460/15662 

Γενικός Ενιαίος Κανονισμός Εργασίας Διεξαγωγής 
των Φορτοεκφορτωτικών Εργασιών Ξηρός. 

Ο ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. α) Του Π.Δ. 368/1989 «Περί Οργανισμού του Υπουρ¬ 
γείου Εργασίας» (ΦΕΚ 163/Α/1989), όπως τροποποιήθηκε 
και ισχύει σήμερα. 

β) Του Π.Δ. 63/2005 «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
95/Α/2005) και ιδίως το άρθρο 90. 

γ) Του Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 
141/Α/2012, όπως τροποποιήθηκε με το άρθρο 1 του 
Π.Δ. 98/2012 (ΦΕΚ 160/Α/2012)) και ισχύει. 

δ) Του Ν. 3919/2011 «Αρχή της επαγγελματικής ελευ¬ 
θερίας, κατάργηση αδικαιολόγητων περιορισμών στην 
πρόσβαση και άσκηση επαγγελμάτων» (ΦΕΚ 32/Α/2011). 

ε) Του Ν. 4038/2012 «Επείγουσες ρυθμίσεις που αφο¬ 
ρούν την εφαρμογή του μεσοπρόθεσμου πλαισίου δη¬ 
μοσιονομικής στρατηγικής 2012 - 2016» (ΦΕΚ 14/Α/2012). 

στ) Της Υποπαραγράφου ΙΑ.7 του άρθρου πρώτου του 
Ν. 4093/2012 (ΦΕΚ 222/Α/2012). 

στ) Την υπ' αριθμ. 14362/20/18-7-2012 κοινή απόφαση 
Πρωθυπουργού και του Υπουργού Εργασίας, Κοινωνικής 
Ασφάλισης και Πρόνοιας (ΦΕΚ 2166/Β'). 

ζ) Την υπ’ αριθμ. 9289/299/1-4-2013 κοινή απόφαση των 
Υπουργών Εργασίας, Κοινωνικής Ασφάλισης και Πρό¬ 
νοιας και Ναυτιλίας και Αιγαίου (ΦΕΚ 750/Β/1-4-2013), 
και την τροποποιητική αυτής με αρ. 14366/416 (ΦΕΚ 
1110/Β/9/5/2013) κοινή απόφαση των Υπουργών Εργασί¬ 
ας, Κοινωνικής Ασφάλισης και Πρόνοιας και Ναυτιλίας 
και Αιγαίου. 

η) Το εδάφιο γ της παρ. 4 του άρθρου 40 του Ν. 4144/ 
2013 (ΦΕΚ 88/Α/18-4-2013). 

0) Την υπ’ αριθμ. 15077/1912/15-5-2013 απόφαση του 
Υφυπουργού Εργασίας, Κοινωνικής Ασφάλισης και Πρό¬ 
νοιας (ΦΕΚ 1193/Β/15-5-2013). 


2. Την ανάγκη κατάρτισης Γενικού Ενιαίου Κανονι¬ 
σμού Εργασίας Διεξαγωγής των Φορτοεκφορτωτικών 
Εργασιών. 

3. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Αρθρο 1 

1. Ως φορτοεκφορτωτές ξηράς νοούνται οι φορτο¬ 
εκφορτωτές ξηράς και λιμένος που εκτελούν φορτο¬ 
εκφορτωτικές εργασίες σε κάθε περιοχή της χώρας 
όπου αναπτύσσεται εμπορευματική κίνηση, κατά την 
έννοια της περ. 1 της παρ. ΙΑ.7 του άρθρου πρώτου του 
Ν. 4093/2012, όπως ισχύει, οι οποίοι είναι εγγεγραμμένοι 
στο Εθνικό Μητρώο Φορτοεκφορτωτών και εφοδιασμέ¬ 
νοι με την σχετική άδεια ή βεβαίωση εγγραφής για την 
άσκηση του επαγγέλματος του φορτοεκφορτωτή. 

2. Ως χώροι εκτέλεσης φορτοεκφορτωτικών εργασιών 
Ξηράς νοούνται οι χώροι συγκέντρωσης και διακίνησης 
προς φορτοεκφόρτωση ειδών και εμπορευμάτων, όπως 
Σιδηροδρομικά Δίκτυα, Κεντρικές Αγορές, Καταστήμα¬ 
τα, Εργοστάσια, Αποθήκες, ψυκτικοί θάλαμοι αποθή¬ 
κευσης νωπών και κατεψυγμένων οπωροκηπευτικών και 
κρεάτων και αποθήκες συγκέντρωσης και αποθήκευσης 
γεωργικών προϊόντων. 

3. Ως φορτοεκφορτωτική εργασία ξηράς νοείται η εκ 
του σημείου εναπόθεσης ή αποθήκευσης παντός προς 
μεταφορά ή μετακίνηση εμπορεύματος ή είδους, φόρ- 
τωσης σε οποιοδήποτε μεταφορικό μέσο ή εκφόρτωση 
από τους χώρους εναπόθεσης στα μεταφορικά μέσα και 
από τα μεταφορικά μέσα στους χώρους εναπόθεσης και 
αποθήκευσης, καθώς επίσης και η στοιβασία, διαλογή, 
ταξινόμηση και ζύγιση αυτών. 

4. Δεν υπάρχει γεωγραφικός περιορισμός και οι φορ¬ 
τοεκφορτωτές που είναι εφοδιασμένοι με βεβαίωση 
άσκησης του επαγγέλματος του φορτοεκφορτωτή πα¬ 
ρέχουν τις υπηρεσίες τους οπουδήποτε είτε στη ξηρά 
είτε στα λιμάνια. 

5. Σε κάθε χώρο όπου αναπτύσσεται εμπορευματική 
κίνηση απαγορεύεται η πραγματοποίηση φορτοεκφορ¬ 
τωτικών εργασιών, κατά την έννοια της Υποπαραγρά- 
φου ΙΑ.7 του άρθρου πρώτου του Ν. 4093/2012, όπως 
ισχύει, από φορτοεκφορτωτές που δεν θα είναι εγγε¬ 
γραμμένοι στο προβλεπόμενο από τον Ν. 4093/2012, 
όπως ισχύει, Εθνικό Μητρώο Φορτοεκφορτωτών και δεν 

θα έχουν εφοδιαστεί με τα καθοριζόμενα από την κοινή 
απόφαση των Υπουργών Εργασίας, Κοινωνικής Ασφά¬ 
λισης και Πρόνοιας και Παιδείας και Θρησκευμάτων, 
Πολιτισμού και Αθλητισμού και Ναυτιλίας και Αιγαίου, 
(που προβλέπεται στη περ. 4ββ) της Υποπαραγράφου 
ΙΑ.7 του άρθρου πρώτο του Ν. 4093/2012 πιστοποιητικά. 
Κατ’ εξαίρεση, δεν απαιτείται να εκτελούνται από εργα¬ 
ζόμενους που διαθέτουν τη βεβαίωση της παραγράφου 
4 της υποπαραγράφου ΙΑ.7 του άρθρου πρώτου του 
Ν. 4093/2012 οι ακόλουθες κατηγορίες φορτοεκφορτω¬ 
τικών εργασιών: α) φορτώσεις γεωργικών και κτηνο- 
τροφικών προϊόντων, λιπασμάτων, γεωργικών εφοδίων 
ή άλλων ειδών που ανήκουν στους παραγωγούς από 
τους τόπους παραγωγής προς χώρους αποθήκευσης 
για λογαριασμό των παραγωγών, β) φορτώσεις ή εκ¬ 
φορτώσεις ειδών σε χώρους βιομηχανικής παραγωγής 
και γ) το εδάφιο γ' της παρ. 4 του άρθρου 40 του 
Ν. 4144/2013 (88 Α'). 

6. Οι εγγεγραμμένοι στο Μητρώο Α' δεν επιτρέπεται 
να πραγματοποιούν εργασίες οι οποίες εμπίπτουν στο 
μητρώο Β' και ειδικότερα, εκείνες που ρητά αναφέρο- 
νται στις παραγράφους 1, 2 και 3 του παραρτήματος II 
της κοινής υπουργικής απόφασης υπ’ αριθμ. 9289/299/ 
1-4-2013, και την τροποποιητική αυτής με αρ. 14366/416 
(ΦΕΚ1110/Β/9/5/2013) κοινή απόφαση των Υπουργών Ερ¬ 
γασίας, Κοινωνικής Ασφάλισης και Πρόνοιας και Ναυ¬ 
τιλίας και Αιγαίου. 

Αρθρο 2 

1. Οι από το προηγούμενο άρθρο φορτοεκφορτωτές, 
μπορούν να λειτουργούν ως μεμονωμένα άτομα ή να 
ανήκουν σε ομάδες ή σε ενώσεις ή να απασχολούνται 
με σχέση εξηρτημένης εργασίας. 

2. Η από κοινού πραγματοποίηση φορτοεκφορτωτικών 
εργασιών μεμονωμένων φορτοεκφορτωτών, με ομάδες 
ή με ενώσεις φορτοεκφορτωτών ή με απασχολούμενους 
με σχέση εξηρτημένης εργασίας, δεν απαγορεύεται. 

3. Ο απαιτούμενος αριθμός φορτοεκφορτωτών σε 
κάθε χώρο που υπάρχει αντικείμενο φορτοεκφόρτω¬ 
σης καθορίζεται αυτόματα από την προσφορά και την 
ζήτηση και το είδος της φορτοεκφόρτωσης. 

Αρθρο 3 

1. Αρμόδιοι για την ανάθεση του έργου φορτοεκφόρ¬ 
τωσης είναι οι κάθε φορά φορτοπαραλήπτες, οι κύριοι 
των προς διακίνηση εμπορευμάτων και ειδών και κάθε 
εξουσιοδοτημένος για την ανάθεση του έργου της φορ¬ 
τοεκφόρτωσης. 

2. Η επιλογή μεταξύ εκείνων που πληρούν τις προϋ¬ 
ποθέσεις του άρθρου 1 του παρόντος, είναι ελεύθερη. 

Αρθρο 4 

1. Η τήρηση των όρων υγείας και ασφάλειας στην 
εργασία κατά την εκτέλεση του έργου της φορτοεκ¬ 
φόρτωσης, για τα μεμονωμένα άτομα και τις ομάδες 
ή τις ενώσεις ανήκει σε εκείνον που αναθέτει το έργο 
της φορτοεκφόρτωσης, για δε τους απασχολούμενους 
με σύμβαση εξηρτημένης εργασίας ανήκει στις επιχει¬ 
ρήσεις των οποίων είναι μισθωτοί. 

2. Ο συντονισμός της τήρησης των όρων υγείας και 
ασφάλειας στην εργασία κατά την εκτέλεση του έργου 
της φορτοεκφόρτωσης ανήκει σε εκείνον που αναθέτει 
το έργο της φορτοεκφόρτωσης, εκτός κι αν ορίζεται 
διαφορετικά κατόπιν συμφωνίας. 


3. Τα μέσα ατομικής προστασίας, όπως οι στολές 
εργασίας, τα κράνη, τα γάντια, τα υποδήματα ασφάλει¬ 
ας, κ.λπ. είναι υποχρεωτικά για κάθε φορτοεκφορτωτή 
σε όλα τα είδη φορτοεκφόρτωσης και ιδιαίτερα στην 
φορτοεκφόρτωση επικίνδυνων φορτίων και εργασιών 
σε ψυκτικούς θαλάμους, λαμβάνοντας υπόψη και τις 
διατάξεις του Π.Δ. 396/94 (ΦΕΚ 220 Α') όπως ισχύει. 

Άρθρο 5 

1. Οι φορτοεκφορτωτές, αναλόγως του είδους της 
φορτοεκφόρτωσης εργάζονται είτε μεμονωμένοι είτε 
σε ομάδες κατά ομοχειρία (πόστες) καταρτιζόμενες από 
τον οριζόμενο ως υπεύθυνο ομαδάρχη - αρχιεργάτη 
κάθε ομάδας. 

2. Ως υπεύθυνος ομαδάρχης- αρχιεργάτης μπορεί να 
ορίζεται μόνον όποιος ανήκει στο Μητρώο Β' (σύμφωνα 
με την περ. 4ββ) της Υποπαραγράφου ΙΑ.7 του άρθρου 
πρώτο του Ν. 4093/2012, όπως ισχύει. Μεταξύ εκείνων 
που συγκεντρώνουν τις ανωτέρω προϋποθέσεις, ορίζε¬ 
ται ο παλαιότερος και εμπειρότερος, αποδεικνυόμενης 
της εμπειρίας του από την ασφαλιστική του κάλυψη. 

3. Ο οριζόμενος ως υπεύθυνος ομαδάρχης- αρχιεργά¬ 
της κάθε ομάδας φορτοεκφορτωτών είναι: 

α) Υπεύθυνος για την εφαρμογή του παρόντος κανο¬ 
νισμού εργασίας. 

β) Καταρτίζει τις απαιτούμενες ομοχειρίες (πόστες) 
εργασίας. 

γ) Εποπτεύει για την ομαλή και εύρυθμη διεξαγωγή 
των φορτοεκφορτώσεων. 

δ) επιλαμβάνεται για την επίλυση κάθε αναφυόμενης 
διαφοράς μεταξύ των φορτοεκφορτωτών της ομάδας 
και των εργοδοτών. 

ε) Παρακολουθεί την διεξαγωγή της εργασίας της 
ομοχειρίας (πόστας), καθοδηγεί αυτήν για την όσο το 
δυνατόν ταχεία και εύρυθμη διενέργεια των φορτοεκ¬ 
φορτώσεων. 

στ) Λαμβάνει τα προσήκοντα μέτρα ασφαλείας για 
την αποφυγή ατυχημάτων και ζημιών στα φορτοεκ- 
φορτώμενα φορτία. 

ζ) Εκδίδει τα αναγκαία φορολογικά στοιχεία. 

η) Ασκεί τον πειθαρχικό έλεγχο επί των φορτοεκ¬ 
φορτωτών. 

θ) Παρακολουθεί την εργασία των φορτοεκφορτωτών 
και την κανονική εκτέλεσή της από αυτούς προκειμένου 
να επιτυγχάνεται η μεγαλύτερη δυνατή απόδοση. 

ι) Παρίσταται σ’ όλη τη διάρκεια της φορτοεκφόρτω¬ 
σης, μεριμνώντας και επιβλέποντας για την κανονική 
και απρόσκοπτη διεξαγωγή της εργασίας. 

ια) Ελέγχει, μεταξύ άλλων τα χρησιμοποιούμενα υλι¬ 
κά και εργαλεία φορτοεκφόρτωσης εάν βρίσκονται σε 
καλή κατάσταση (μηχανικά μέσα φορτοεκφόρτωσης, 
κλαρκ, γερανοί, σχοινιά, σύρματα, δίχτυα κ,λπ.), ερευνά 
την εν γένει συμμόρφωση με τις ειδικότερες προβλέψεις 
που αφορούν τα ανυψωτικά μηχανήματα (υπουργική 
απόφαση 15085/593/2003, ΦΕΚ Β' 1186) και τους εξο¬ 
πλισμούς εργασίας (Π.Δ. 395/1994 ΦΕΚ Α'220,όπως έχει 
συμπληρωθεί και ισχύει) και παίρνει κάθε μέτρο για την 
αποτροπή ατυχημάτων στους φορτοεκφορτωτές και 
φθορών στα φορτοεκφορτώμενα εμπορεύματα. 

ιβ) Καθοδηγεί τους χειριστές βαρούλκων κλπ. μετά 
προσοχής και με κατάλληλα σήματα για την φορτοεκ¬ 
φόρτωση, όπως ορίζεται στο Π.Δ. 105/95 (ΦΕΚ Α'67) και 

ιγ) Απομακρύνει από την εργασία όσους κωλυσιεργούν 
ή των τυχόν διατελούντων υπό την επήρεια αλκοόλ ή 
ουσιών. 

4. Οι συνθέσεις των ομοχειριών για την εκτέλεση κάθε 
είδους φορτοεκφόρτωσης δεν μπορούν να αποκλίνουν 
από τις προβλεπόμενες στο εκάστοτε Πιστοποιημένο 
Επαγγελματικό Περίγραμμα του κλάδου των φορτοεκ¬ 
φορτωτών από τον Ε.Ο.Π.Π.Ε.Π. 

5. Αρμόδιοι και υπεύθυνοι για τον καθορισμό των συν¬ 
θέσεων εργασίας για την φορτοεκφόρτωση κάθε εί¬ 
δους, είναι οι εντεταλμένοι για την ανάθεση του έργου, 
οι εργοδότες, στην περίπτωση εξαρτημένης εργασίας 
και οι οριζόμενοι ως υπεύθυνοι ομαδάρχες- αρχιεργά¬ 
τες, για κάθε άλλη περίπτωση ανάθεσης του έργου της 
φορτοεκφόρτωσης σε ομάδες ή ενώσεις. 

6. Κάθε ζημιά που θα προκληθεί με αιτία την ελλειμ- 
ματική σύνθεση των ομοχειριών, βαρύνει αποκλειστικά 
τους από την προηγούμενη παράγραφο προβλεπόμε- 
νους υπεύθυνους ομαδάρχες - αρχιεργάτες. 

7. Φορτοεκφορτωτές του Μητρώου Α' μπορούν να 
μετέχουν σε μεικτές ομοχειρίες οι οποίες αποτελού¬ 
νται στην πλειοψηφία τους από φορτοεκφορτωτές του 
Μητρώου Β' και τελούν υπό την επίβλεψή τους. 

Άρθρο 6 

1. Τα μέσα φορτοεκφόρτωσης απαγορεύονται, με 
ευθύνη του υπεύθυνου ομαδάρχη-αρχιεργάτη, να χρη¬ 
σιμοποιούνται από άτομα που δεν έχουν κατάλληλα 
εκπαιδευτεί για τον χειρισμό τους. 

2. Για τον χειρισμό μηχανικών ανυψωτικών μέσων, 
(κλαρκ, γερανοί, κ.λπ.), απαιτείται υποχρεωτικά ο χει¬ 
ριστής να είναι εφοδιασμένος με την απαιτούμενη άδεια 
χειριστού που προβλέπεται στην ισχύουσα νομοθεσία. 

3. Πριν από την χρήση των ανυψωτικών μηχανημάτων 
ο υπεύθυνος ομαδάρχης - αρχιεργάτης, πρέπει να δι¬ 
απιστώνει την καταλληλότητά τους και να υποδεικνύει 
τις τυχόν απαιτούμενες διορθώσεις. 

Αρθρο 7 

1. Οι καθοριζόμενες ομοχειρίες για την εκτέλεση φορ- 
τοεκφορτωτικού έργου, με ευθύνη του υπεύθυνου που 
όρισε την ομοχειρία, υποχρεούνται να παραβρίσκονται 
στο χώρο εργασίας, δέκα πέντε τουλάχιστον λεπτά 
πριν από την έναρξη της εργασίας. 

2. Ο υπεύθυνος κάθε ομοχειρίας πρέπει να έχει μερι- 
μνήσει ώστε να βρίσκονται στον χώρο εργασίας πριν 
από την έναρξή της ο κατάλληλος εξοπλισμός εργασίας 
για την εκτέλεση του έργου της φορτοεκφόρτωσης, 
(σαμπάνια, ιμάντες, χειροκίνητα παλετοφόρα, κ.λπ. ερ¬ 
γαλεία). 

3. Ο ορισμένος ως υπεύθυνος ομαδάρχης - αρχιεργά¬ 
της πρέπει να εξετάζει την καταλληλότητα των εργα¬ 
λείων που θα χρησιμοποιηθούν για την εκτέλεση της 
φορτοεκφόρτωσης και να βεβαιώσει ότι είναι ασφαλή 
για την χρήση τους. 

4. Ο υπεύθυνος ομαδάρχης - αρχιεργάτης επιβλέπει 
τη χρήση των μέσων ατομικής προστασίας από τους 
φορτοεκφορτωτές που απαρτίζουν την ομοχειρία. 

Άρθρο 8 

1. Με ευθύνη του υπεύθυνου ομαδάρχη- αρχιεργάτη 
της ομοχειρίας, πρέπει να τηρούνται με αυστηρότητα 
όλοι οι όροι ασφάλειας σύμφωνα με το εκάστοτε πι¬ 
στοποιημένο από τον Ε.Ο.Π.Π.Ε.Π. επαγγελματικό περί¬ 
γραμμα του κλάδου των φορτοεκφορτωτών. 

2. Κάθε φορτοεκφορτωτής οφείλει να καταβάλλει 
την δέουσα επιμέλεια και προσοχή κατά την εκτέλεση 
της εργασίας του, ώστε να μη γίνεται πρόξενος ζημίας 


των μεταφερομένων και φορτοεκφορτωμένων ειδών, 
να φέρεται κόσμια κατά την εκτέλεση αυτής, να είναι 
πειθαρχημένος, να εκτελεί πρόθυμα τις διδόμενες προς 
αυτόν εντολές από τον υπεύθυνο και να καταβάλλει 
κάθε προσπάθεια και επιμέλεια ώστε να αποφεύγονται 
τα ατυχήματα, οι φθορές και οι απώλειες στα εμπο¬ 
ρεύματα. 

Αρθρο 9 

1. Η αμοιβή των φορτοεκφορτωτών καθορίζεται σε 
μισθό, ή ημερομίσθιο, ή κατά τόνο, ή κατά τεμάχιο, ή 
κατά μονάδα εργασίας, ανάλογα με το είδος του προς 
φορτοεκφόρτωση αγαθού και του χρόνου εκτέλεσης 
του έργου και είναι αποτέλεσμα ελεύθερης διαπραγ¬ 
μάτευσης μεταξύ εκείνων που ανέλαβαν την εκτέλεση 
του έργου και εκείνων που το ανέθεσαν. 

2. Τα μέχρι πριν από την έκδοση του Ν. 4093/2012 ισχύ- 
οντα τιμολόγια αμοιβής και οι επ’ αυτών προστιθέμενες 
προσαυξήσεις, δεν ισχύουν. 

3. Η κάθε φορά συμφωνούμενη συνολική αμοιβή, επί 
όλων των εργασιών φορτοεκφόρτωσης, επιβαρύνεται 
υποχρεωτικά με την αναλογούσα υπέρ ΙΚΑ εργοδοτική 
εισφορά. 

4. Οι φορτοεκφορτωτές, όπως προβλέπεται από το 
εδάφιο 3 της παρ. ΙΑ.7 του άρθρου πρώτο του Ν. 4093/12, 
όπως ισχύει, ασφαλίζονται στο ΙΚΑ - ΕΤΑΜ, σύμφωνα 
με την ακολουθούμενη οικεία νομοθεσία που διέπει το 
ΙΚΑ - ΕΤΑΜ και τον Κανονισμό Ασφαλείας του ΙΚΑ. Οι 
φορτοεκφορτωτές ενεργούν ως πλάσμα δικαίου εργο¬ 
δότες, έχουν την ευθύνη της είσπραξης και απόδοσης 
των υπέρ ΙΚΑ εργοδοτικών και εργατικών εισφορών. 
Σε περίπτωση εξηρτημένης εργασίας την παραπάνω 
ευθύνη έχουν οι εργοδότες αυτών. 

5. Μεμονωμένοι φορτοεκφορτωτές και ενώσεις φορ¬ 
τοεκφορτωτών αναπτύσσουν την επαγγελματική τους 
δραστηριότητα καταβάλλοντας οι ίδιοι τις αντιστοι¬ 
χούσες εργοδοτικές και εργατικές εισφορές για την 
ασφαλιστική τους κάλυψη. 

Αρθρο 10 

Η εργασία σε κάθε χώρο φορτοεκφόρτωσης μπο¬ 
ρεί να διαρκεί ολόκληρο το 24ωρο και καθορίζεται σε 
βάρδιες τηρουμένων των διατάξεων της εργατικής νο¬ 
μοθεσίας που αφορούν στα τα χρονικά όρια εργασίας. 

Αρθρο 11 

1. Οι ακόλουθες πράξεις ή παραλήψεις των φορτο¬ 
εκφορτωτών των εφοδιασμένων με τη βεβαίωση της 
περίπτωσης 4 της παραγράφου ΙΑ.7 του άρθρου πρώτου 
του Ν. 4093/2012, όπως αυτός ισχύει, επιφέρουν διοι¬ 
κητικές κυρώσεις. Το Υπουργείο Εργασίας, Κοινωνικής 
Ασφάλισης και Πρόνοιας, διά του αρμοδίου οργάνου του 
ήτοι τον Προϊστάμενο της Διεύθυνσης Αμοιβής, στον 
οποίο γνωστοποιείται η παράβαση, επιβάλλει αυτές με 
ελάχιστο όριο Ιδθήμερη αφαίρεση της παραπάνω βεβαί¬ 
ωσης και όχι περισσότερο από 1 έτος και σε περίπτωση 
υποτροπής μέχρι την διαγραφή του φορτοεκφορτωτή 
από το Εθνικό Μητρώο των Φορτ/τών, που τηρείται στην 
αρμόδια Δ/νση του Υπουργείου Εργασίας, Κοινωνικής 
Ασφάλισης και Πρόνοιας για, 

α) Παράβαση του παρόντος Κανονισμού. 

β) Αρνηση εκτέλεσης της εργασίας η οποία ανατί¬ 
θεται σε πιστοποιημένο φορτοεκφορτωτή που είναι 
εγγεγραμμένος στο Εθνικό Μητρώο Φορτοεκφορτωτών. 

γ) Μέθη κατά τη διάρκεια της εργασίας, 
δ) Εκμετάλλευση της εργασίας άλλων φορτ/τών. 
ε) Απρεπής και βάναυση συμπεριφορά κατά τη διεξα¬ 
γωγή της εργασίας. 

στ) Απείθεια στις εντολές και υποδείξεις του υπεύθυ¬ 
νου ομαδάρχη - αρχιεργάτη. 

ζ) Αδικαιολόγητη απομάκρυνση από την εργασία ή 
απουσία. 

η) Έλλειψη προσοχής κατά την εργασία με αποτέλε¬ 
σμα δημιουργία ζημιών στα προς μεταφορά και φορ¬ 
τοεκφόρτωση εμπορεύματα. 

θ) Καταδίκη ή δίωξη ποινική για εγκλήματα κλοπής, 
λαθρεμπορίου, υπεξαίρεσης, απάτης, πλαστογραφί¬ 
ας, εμπορίου ή χρήσης ναρκωτικών ουσιών, σύστασης 
εγκληματικής οργάνωσης, φθοράς ξένης περιουσίας ή 
ιδιοκτησίας, εκβίασης, δωροδοκίας, αποδοχής και διά¬ 
θεσης προϊόντος εγκλήματος κατά της ασφάλειας των 
μεταφορών, σωματεμπορίας και κατά της δημόσιας ή 
ιδιωτικής περιουσίας. 

ι) Η αυθαίρετη αποχώρηση φορτοεκφορτωτή από την 
εργασία που του έχει ανατεθεί κατά την διαδικασία της 
σύστασης της ομοχειρίας, με συνέπεια την δημιουργία 
προβλήματος στην ομαλή διεξαγωγή του φορτοεκφορ- 
τωτικού έργου. 

2. Η παράβαση γνωστοποιείται εγγράφως στο Υπουρ¬ 
γείο Εργασίας Κοινωνικής Ασφάλισης και Πρόνοιας, και 
με πλήρη στοιχεία του παραβάτη - φορτοεκφορτωτή, 


καθώς και τον τόπο, το χρόνο και τα πραγματικά πε¬ 
ριστατικά, από τον υπεύθυνο ομαδάρχη - αρχιεργάτη, 
αν πραγματοποιήθηκε στο πλαίσιο ομοχειρίας ή από 
τους αρμοδίους για την ανάθεση του έργου φορτοεκ¬ 
φόρτωσης ή από τους φορτοπαραλήπτες ή από τους 
κυρίους των προς διακίνηση εμπορευμάτων και ειδών 
ή από τον εκάστοτε εξουσιοδοτημένο για την ανάθεση 
του έργου της φορτοεκφόρτωσης. 

3. Ο παραβάτης - φορτοεκφορτωτής εντός δέκα (10) 
ημερών από την γνωστοποίηση σε αυτόν από το αρ¬ 
μόδιο όργανο της παραγράφου 1 της παρούσης της 
αιτιολογημένης απόφασής του, με την οποία επιβάλλε¬ 
ται η διοικητική κύρωση, μπορεί να ασκήσει διοικητική 
προσφυγή σύμφωνα με την κείμενη νομοθεσία, η οποία 
κρίνεται από το ανώτερο ιεραρχικά όργανο, ήτοι από 
τον Προϊστάμενο της Γ ενικής Διεύθυνσης Εργασίας. 

Αρθρο 12 

Με αποφάσεις του Υπουργού Εργασίας Κοινωνικής 
Ασφάλισης και Πρόνοιας μπορούν να τροποποιούνται 
οι διατάξεις του παρόντος κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μα'ΐου 2013 

Ο ΥΦΥΠΟΥΡΓΟΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











